Nirvana (rock-groep)

**Nirvana** was 'n Amerikaanse rockgroep wat in 1987 in Aberdeen, Washington gestig is. Dit is gestig deur die hoofsanger-liedjieskrywer en kitaarspeler Kurt Cobain en die baskitaarspeler Krist Novoselic. Die groep het 'n opeenvolging van tromspelers gehad, voordat hulle Dave Grohl in 1990 gewerf het. Nirvana se sukses het alternatiewe rock uiters gewild gemaak. Hulle is dikwels die hoof-musiekgroep van Generasie X genoem. Hulle musiek beskik steeds oor 'n groot hoeveelheid lojale ondersteuners en beïnvloed steeds die moderne *rock and roll* kultuur.

In die laat tagtigerjare het die groep hulself as deel van die grunge-toneel in Seattle gevestig en in 1989 hul eerste album getiteld *Bleach* by die onafhanklike platemaatskappy *Sub Pop* vrygestel. Hulle het 'n klank ontwikkel wat sterk gesteun het op dinamiese kontraste. Nirvana, wat in 1991 aangesluit het by die hoofstroom-platemaatskappy *DGC Records*, het onverwagte grootskaalse sukses behaal met snitte soos "Smells Like Teen Spirit", die eerste enkelsnit uit hul tweede album *Nevermind* (1991). Die album was 'n kulturele fenomeen in die negentigerjare en is later deur die RIAA gesertifiseer as *Diamond*. 

Nirvana se musiek word gekenmerk deur die punk-estetiese vorm daarvan. Die groep se samesmelting van pop melodieë saam met *noise* (musiek), gekombineer met temas van verwerping en sosiale vervreemding, het hulle baie gewild gemaak. Hul album *Nevermind* word ook daarmee gekrediteer dat dit die oorheersing van *hair metal* beëindig het. Na uitgebreide toere en die 1992 kompilasie album *Incesticide* en die EP *Hormoaning* het Nirvana hul derde (en minder hoofstroom) studioalbum *In Utero* (1993) vrygestel. Die album was boaan die Amerikaanse en Britse speellyste en is deur kritici geprys. Nirvana het na Cobain se selfmoord in April 1994 ontbind. Novoselic, Grohl, en Cobain se weduwee Courtney Love, het aan die hoof gestaan van verskeie postuum vrystellings. Die postuum album *MTV Unplugged in New York* (1994) het die toekenning vir beste alternatiewe musiekuitvoering tydens die Grammy-toekennings in 1996 gewen.

Teen 2009 het Nirvana se wêreldwye albumverkope die 75 miljoen kerf verbygesteek, wat hulle een van die top verkopers van alle tye maak. Gedurende Nirvana se jare as hoofstroom-groep het die groep 'n *American Music Award*, *Brit Award* en *Grammy Award* gewen, asook sewe *MTV Video Music Awards* en twee *NME Awards*. Hulle het vyf nommer-een treffers op die *Billboard* tydskrif se *Alternative Songs* speellys en vier nommer een albums op die *Billboard 200* gehad. Nirvana is in 2014 opgeneem in die *Rock and Roll Hall of Fame*.

## Lede 
### Finale groep 
* Kurt Cobain&nbsp;– hoof stem en kitaarspeler (1987–1994; sy dood)
* Krist Novoselic&nbsp;– bas (1987–1994)
* Dave Grohl&nbsp;– tromme, ondersteunende stem (1990–1994)

### Toer-musikante 
* Pat Smear&nbsp;– ritme-kitaar, ondersteunende stem (1993–1994)
* John Duncan&nbsp;– ritme kitaar (1992–1993)
* Lori Goldston&nbsp;– tjello (1993–1994)
* Melora Creager&nbsp;– tjello (1994)

### Voormalige lede 
* Aaron Burckhard&nbsp;– tromme (1987–1988, 1988)
* Dale Crover&nbsp;– tromme (1988, 1990)
* Dave Foster&nbsp;– tromme (1988)
* Chad Channing&nbsp;– tromme (1988–1990)
* Jason Everman&nbsp;– ritme kitaar (1989)

### Sessie-musikante 
* Mark Pickerel&nbsp;– tromme (1989)
* Dan Peters&nbsp;– tromme (1990)
* Kirk Canning&nbsp;– tjello (1991)
* Kera Schaley&nbsp;– tjello (1993)

### Tydlyn
## Diskografie 
* *Bleach* (1989)
* *Nevermind* (1991)
* *In Utero* (1993) 

## Verwysings 
* Azerrad, Michael. *Come as You Are: The Story of Nirvana*. Doubleday, 1994. 
* Cross, Charles R. *Heavier Than Heaven: A Biography of Kurt Cobain*. Hyperion, 2001. 
* DeRogatis, Jim. ''Milk It!: Collected Musings on the Alternative Music Explosion of the 90's*. Da Capo, 2003. 
* Gaar, Gillian G. *In Utero*. Continuum, 2006. 
* Rocco, John (redakteur). *The Nirvana Companion: Two Decades of Commentary''. Schirmer, 1998. 

## Notas 
## Eksterne skakels 
* Live Nirvana&nbsp;– Guides to Nirvana studio sessions output and Nirvana live concerts
* Nirvana Live Guide&nbsp;– Guide to Nirvana's live performances and recordings
*